Na temelju članka 99. stavka 11. Zakona o odgoju i obrazovanju u osnovnoj i srednjoj školi (Narodne novine br. 87/08, 86/09, 92/10,105/10-isp., 90/11, 5/12, 16/12, 86/12, 94/13 i 152/14) Osnovna škola fra Kaje Adžića Pleternica radi zapošljavanja pomoćnika u nastavi u okviru projekta „Obrazujmo se zajedno II“, a prema javnom pozivu „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama“, objavljuje sljedeći

JAVNI POZIV

I. Za odabir i zapošljavanje nezaposlenih osoba na poslovima pomoćnika u nastavi za učenike s poteškoćama, na određeno, nepuno radno vrijeme od 1.10.-30.6.2016. godine za dvanaest (12) izvršitelja u provođenju Projekta „Obrazujmo se zajedno II“ prema javnom pozivu „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama“

UVJETI:

- srednjoškolsko obrazovanje

Uz prijavu za Javni poziv potrebno je priložiti:

- životopis

- presliku svjedodžbe ili diplome

- presliku domovnice

- potvrda o radnom stažu Hrvatskog zavoda za mirovinsko osiguranje

- dokaz da protiv kandidata nije pokrenut kazneni postupak ( ne starije od 6 mjeseci)

MJESTO RADA: Matična škola u Pleternici i PŠ.

OPIS POSLOVA: Osnovna je zadaća pomoćnika u nastavi/stručno komunikacijskog posrednika omogućiti jednake uvjete obrazovanja kroz pružanje neposredne podrške učenicima s teškoćama u razredu, pomoć u uključivanju u razredni kolektiv, savladavanje socijalno-psiholoških prepreka, senzoričkih i arhitektonskih barijera, pomoć učenicima s komunikacijskim teškoćama.

**Pisane prijave s dokazima o ispunjavanju uvjeta iz Javnog poziva dostaviti na adresu:**

**Osnovna škola fra Kaje Adžića Pleternica**

**Školska 2**

**34310 Pleternica**

II. Prijave moraju biti u zatvorenoj omotnici s napomenom:

Prijava na Javni poziv- pomoćnici u nastavi“- NE OTVARATI.

III. Rok za podnošenje prijava je osam (8) dana od dana objave Javnog poziva na web stranici Zavoda za zapošljavanje, Područnog ureda Požega.

IV. Nepotpune i nepravovremene prijave neće se razmatrati.

V. Ovaj Javni poziv će se objaviti na Hrvatskom zavodu za zapošljavanje, Područni ured Požega te na oglasnoj ploči i web stranici OŠ fra Kaje Adžića Pleternica.

Ravnatelj škole:

Hrvoje Galić, prof.